নগা টেঙা

নগা টেঙা (বৈজ্ঞানিক নাম:Rhus chinensis; ইংৰাজী নাম:Chinese sumac বা nutgall tree এনাকাৰ্ডিয়েচি (Anacardiaceae)পৰিয়ালৰ অন্তৰ্ভুক্ত এবিধ বনৰীয়া গছ৷ নগা টেঙাৰ বাকলিৰ বৰণ মদৰুৱা বা ছাই বৰণীয়া আৰু পাত দীঘলীয়া আৰু ডিম্বাকৃতিৰ৷নগাটেঙাৰ ফুলবোৰ বগা চানকীয়া বা সামান্যভাৱে সেউজীয়া হয়৷ নগা টেঙাৰ ফল আচাৰ তৈয়াৰ কৰিবলৈ ব্যৱহাৰ কৰা হয়৷ তৰোপৰি নগা টেঙাৰ গছত এবিধ পতংগ (Aphid) ৰ আক্ৰমণৰ ফলত উৎপন্ন হোৱা টেমুনা (galls) বোৰৰ পৰা বিভিন্ন পৰম্পৰাগত চীনা ঔষধ তৈয়াৰ কৰা হয়৷ 

 বিৱৰণ 
নগা টেঙাৰ বাকলিৰ বৰণ মদৰুৱা বা ছাই বৰণীয়া হয়৷ বাকলিৰ উপৰিভাগত খহুলা-খহুলি দাগৰ উৎপত্তি হয়৷ গছজোপাৰ মূল ঠাৰিৰ পৰা শাখা পাতবিলাকে বিকাশ লাভ কৰে৷ 

ইয়াৰ পাত দীঘলীয়া আৰু ডিম্বাকৃতিৰ৷ পাতৰ দাঁতিত খাঁজ কটা দাগ থাকে৷ পাতৰ মূল সিৰ বা ঠাৰিৰ দাঁতিকাষৰীয়া ঠাইত চুটি চুটি নোমৰ আৱিৰ্ভাৱ হয়৷ পাতৰ দুয়োকাষে ১০-১৫ যোৰা উপ-সিৰাৰ বিকাশ হয়৷ফটিক চন্দ্ৰ গগৈ (ডিছেম্বৰ ২০০৭). অসমৰ উদ্ভিদ কোষ. অসম প্ৰকাশন পৰিষদ

নগাটেঙাৰ থোপা-থোপে ফুল ফুলে৷ এই ফুলবোৰ বগা চানকীয়া বা সামান্যভাৱে সেউজীয়া ৰং ধৰে৷ ফুল পুৰঠ হ’লে দেখাত এক খহুলা খহুলি কিন্তু কোমল ফলৰ উৎপত্তি হয়৷ এই ফলৰ সোৱাদ টেঙা হয়৷

ব্যৱহাৰ
নগা টেঙাৰ ফল আচাৰ তৈয়াৰ কৰিবলৈ ব্যৱহাৰ কৰা হয়৷ 

নগা টেঙাৰ গছত এবিধ পতংগ (Aphid) ৰ আক্ৰমণৰ ফলত উৎপন্ন হোৱা টেমুনা (galls) বোৰ পৰম্পৰাগত চীনা ঔষধত বিভিন্ন ৰোগ নিৰাময়ৰ বাবে ব্যৱহাৰ কৰা হয়৷"Aphid", Henry G. Stroyan, McGraw-Hill Encyclopedia of Science & Technology, 8th Edition, 1997, 
চিত্ৰভঁৰাল

 তথ্যউৎস 

 বাহ্যিক সংযোগ 

 Plants for a Future

শ্ৰেণী:উদ্ভিদজগত
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ